অসম্ভব, আমরা অস্বীকার করছি না তো। কোর’আনে যুদ্ধ আছে, আল্লাহর রসুলের অর্ধেক জীবন গেছে যুদ্ধ করে। সেটা কোন যুদ্ধ? কোন পরিপ্রেক্ষিতে আল্লাহ রসুল যুদ্ধ করেছন সেটা বুঝতে হবে। সেটা আমরা আমাদের জেহাদ, কেতাল সন্ত্রাস বইতে পরিষ্কার তুলে ধরেছি। তবু সংক্ষেপে বলছি, আল্লাহ বিশ্বনবীকে (দ.) পৃথিবীতে পাঠিয়েছেন এই জন্য যে তিনি যেন পৃথিবীতে প্রচলিত সব রকম (পূর্ববর্তী বিকৃত ধর্ম ও মানুষের তৈরি জীবনব্যবস্থা) দীন অর্থাৎ জীবন-ব্যবস্থাগুলি অকেজো, নিষ্ক্রিয়, বিলুপ্ত করে দিয়ে এই শেষ ইসলামকে সমগ্র পৃথিবীময় প্রতিষ্ঠা করে মানবজীবন থেকে সর্বরকম অন্যায়, অবিচার, যুদ্ধ, রক্তপাত, ক্ষুধা, দারিদ্র্য ইত্যাদি দূর করে ন্যায়, সুবিচার অর্থাৎ শান্তি প্রতিষ্ঠা করার লক্ষ্যে। অর্থাৎ আল্লাহ শেষনবীকে (দ.) তার জীবনের সমস্ত কর্মকান্ডে লক্ষ্য ও উদ্দেশ্য নির্দিষ্ট করে দিয়েছেন। যে কেউ মহানবীর (দ.) জীবনী পড়লেই দেখতে পাবেন তাঁর সমস্তটা পবিত্র জীবন ঐ একটি কাজে ব্যয় হয়েছে, আল্লাহর নির্দিষ্ট করে দেয়া লক্ষ্য মানবজীবনে শান্তি প্রতিষ্ঠার জেহাদে। জেহাদ শব্দের অর্থ হলো কোনো লক্ষ্য অর্জনের জন্য পূর্ণভাবে চেষ্টা করা (ঝঃৎঁমমষব) সর্বতোভাবে, অক্লান্তভাবে চেষ্টা করা। আর অস্ত্র হাতে যুদ্ধ করা হলো কেতাল, অর্থাৎ সশস্ত্র সংগ্রাম। তাহলে কেতাল, সশস্ত্র সংগ্রাম হলো জেহাদের একটা অংশ। সামগ্রিকভাবে এই জীবন-ব্যবস্থাকে সমস্ত পৃথিবীতে প্রতিষ্ঠা করার প্রয়াস, সংগ্রামে সব রকমের চেষ্টাই অন্তর্ভুক্ত। প্রথমে যুক্তি দিয়ে, বুঝিয়ে, লিখে, হাতে-কলমে দেখিয়ে এবং কোনো কিছুতেই কাজ না হলে সশস্ত্র সংগ্রাম অর্থাৎ কেতালের মাধ্যমে। এখানে একটি কথা অতি অবশ্যই মনে রাখতে হবে, ব্যক্তি বা দলগত পর্যায়ে কেতাল নেই। কেতাল বা সশস্ত্র যুদ্ধ হচ্ছে রাষ্ট্রীয় পর্যায়ে। একটা জাতি যদি তওহীদের উপর একতাবদ্ধ হয়ে রাষ্ট্র গঠন করে তখন ঐ রাষ্ট্রের নিরাপত্তা, শৃঙ্খলা বিধান ইত্যাদির প্রয়োজনে যুদ্ধ। মানুষ তার অভ্যস্ত বিশ্বাসে এত যুক্তিহীন যে অধিকাংশ ক্ষেত্রেই ফেতনা ফাসাদ দূর করে শান্তি আনয়নের জন্য শেষ পর্যন্ত হাতে অস্ত্র নিতে হয়েছে। বিশ্বনবীকেও (দ.), তাঁর আসহাবদেরও ঐ একই কাজ করতে হয়েছে। তাই কিছুদিনের মধ্যেই জেহাদ (প্রচেষ্টা) ও কেতাল (সশস্ত্র যুদ্ধ) একার্থবোধক হয়ে গিয়েছিল। মহানবীর সমগ্র নব্যুয়তি জীবন ২৩ বছরের মধ্যে মক্কার ১৩ বছর তিনি শুধু আল্লাহর সার্বভৌমত্বের দিকে মানুষকে ডাক দিয়েছেন। এই সময় তিনি অস্ত্র হাতে নেন নি, সংঘাত-সংঘর্ষ করেন নি। এমনকি তাঁকে চরম নির্যাতন করা হয়েছিল। তবুও তিনি প্রত্যাঘাত করেন নি। তারপর মদিনার মানুষ যখন তাঁর তওহীদের ডাক গ্রহণ করল, তখন তিনি হেজরত করে সেখানে যেয়ে রাষ্ট্র গঠন করলেন। যেই রাষ্ট্র গঠন করলেন তখনই নীতি বদলে গেল। কারণ কোনো রাষ্ট্র কোনোদিন ব্যক্তি বা দলের নীতিতে টিকে থাকতে পারে না। তখন তাঁর প্রয়োজন হবে অস্ত্রের, সৈনিকের, যুদ্ধের প্রশিক্ষণের। আল্লাহর রসুলও তাই করলেনÑ হাতে অস্ত্র নিলেন এবং তখন থেকে তাঁর পবিত্র জীবনের বাকিটার সমস্তটাই কাটল যুদ্ধ করে। অর্থাৎ তওহীদ ভিত্তিক এই সত্যদীন প্রচার ও প্রতিষ্ঠায় ব্যক্তি গোষ্ঠী বা দলগতভাবে কোনো কেতাল অর্থাৎ সশস্ত্র যুদ্ধ নেই, আছে শুধু তওহীদের, আল্লাহর সার্বভৌমত্বের আহ্বান, বালাগ দেয়া। ঠিক তেমনি রাষ্ট্রীয় পর্যায়ে আছে সশস্ত্র যুদ্ধ। রাষ্ট্রীয় পর্যায়ে অস্ত্র, যুদ্ধ ইত্যাদি যদি আইন সম্মত না হয় তবে পৃথিবীর সব দেশের সামরিক বাহিনীই বে-আইনী, সন্ত্রাসী। কোর’আন ও হাদীসে যে জেহাদ ও কেতালের কথা আছে তা রাষ্ট্রগত।